La historia ‘Boliescritu de primavera’ yá tien llibru
#000000
La obra ganadora del XIV Premiu María Josefa Canellada de lliteratura infantil y xuvenil, correspondiente al añu 2021, yá tien llibru. Impronta edita ‘Boliescritu de primavera’, la historia que nos regala Xilberto Llano, que va presentar la so creación esti vienres n’Uviéu.
#000001
Un grupu de neños y neñes que nagüen cola llegada de la primavera pa poder salir col bon tiempu viven nun edificiu a siete andares con átigu, un baxu con locales y dos suétanos d’aparcaderu. De sópitu, enfréntense a una invasión estraterrestre que-yos obliga a quedar en casa, lo que, ensin querer, fai descubrir secretos invisibles.
#000002
Recién salíu d’imprenta, ‘Boliescritu de primavera’ va presentase esta tarde, a les 19 hores, nel salón d’actos de la Biblioteca d’Asturies ‘Ramón Pérez de Ayala’. L’autor va tar acompañáu pol tamién escritor Aique Fernandi nun eventu al que tien confirmada la so asistencia Antón García, direutor xeneral de Política Llingüística.
#000004